










OBITELJ 

ILUSTROVANI TJEDNIK 
ZA HRVATSKU PORODICU 
U ZAGREBU 4. SRPNJA 1937 
IX. GODIŠTE BROJ 27. 


Slika desno: NlAZANCI, STANOVNICI AZIJSKOG ,OTOKA 
BOGOVA", IGRAJU KOLO PRED KUĆOM SVOGA POGLAVICE 



IMA LI PREVIŠE LJUDI? Naplsa . Nlkola * 


Pučanstvo se na Zemlji nije uvijek množilo 
► jednakomjerno. To je sigurno i razumljivo, 
premda nema jasnih potvrda. Točnih podataka 

0 množenju stanovništva nemamo ni za samu 
Evropu poslije Krista, a ipak se znade, da su 
kadgod različite nevolje nesamo spriječile mno- 
ženje, nego izvele ogromno smanjenje, pa je 
trebalo stoljeća, dok se stanovništvo oporavilo 

1 stalo ponovo umnažati. 

Koncem 17. stoljeća poslije tridesetgodišnje- 
ga rata, evropsko je pučanstvo započelo rasti 
mnogo bržim tempom, tako da je engleski sve- 
ćenik Toma Malthus (čitaj: Meldzas) sto- 
tinu godina kasnije objavio svijetu: »Ima pre- 
više ljudi!« U knjizi »O zakonu porasta« odvra- 
ćao je imućne od podupiranja sirotinje, jer se 
takvim pomoćima tobože pospješuje prenapu- 
čenost. Malthus je bio doista učen čovjek, koji 
je vrlo dobro opažao, da imade malo kruha, a 
mnogo ljudi, ali je iz toga izveo tako okrutnu 
teoriju, da je danas nije više vrijedno ni pona- 
vljati u potankostima. On istupa protiv Božje 
zapovijedi »Idite i množite se«, a preporučuje 
i zahtijeva smanjenje poroda i pospješenje smrti, 
samo da nastane povoljniji omjer ljudi i kru- 
ha, pa kao da je čovjek bez srca, pušta s vida 
posve elementarnu dužnost, da sam potraži 
uvjete za što veći proizvod kruha, kako to in- 
stinktivno čini svaki otac i svaka majka za svoju 
djecu. 

Ljudi moraju jesti kruh, a kruh ne smije jesti 
ljude! Da se poveća proizvodnja hrane, trebalo 
je usavršiti dotadašnje poljodjelske metode . . . 
Čovjek je tu — i neka ostane, a iz zemlje tre- 
ba izbiti hranu u većoj i dovoljnoj mjeri. U to- 
me smjeru je pravi učenjak Just Liebig 
učinio čudesa. U slavnome djelu o »Primjeni ke- 
mije na poljodjelstvo« upozorio je na značenje 
kalija i fosfata, na pravilno đubrenje ove i one 
zemlje, ove i one biljke, pa su poljodjelski prak- 
tičari zamalo postigli goleme uspjehe U pe- 
deset godina se prirod na istoj površini podvo- 
stručio, pače i više; u jednome stoljeću se pu- 
čanstvo u Evropi pomnožilo dva i po puta. a 
žetva se u isto vrijeme početverostručila, jer su 
ljudi plodno zemljište povećali također isuše- 
njem močvara i natapanjem suhih predjela. 


Malthus je dakle nekršćanski htio tamaniti 
ljude, a Liebig je pomoću znanosti pomogao čo- 
vjeku oploditi zemlju. »U znoju lica svoga jest 
ćeš kruh svoj!« Liebig je pobio Malthusa i nje- 
govu teoriju pokazavši čovjeku i čovječanstvu 
vrlo jednostavan put i način, kako da svlada ze- 
mlju i povede uspješnu borbu za siguran opsta- 
nak čitavoga svoga roda. 

Daljnji znameniti uspjeh je u vezi s radom 
skromnoga augustinca fraGrguraMendela 
u Brnu, seljačkoga sina, profesora (koji je na 
ispitu iz prirodopisa u Beču dva puta pao!). U 
slobodnome vremenu bavio se Mendel u vrtu 
cvijećem i biljem, a u ćeliji pisanjem »Pokusa 
s biljnim križancima« o najvećim tajnama pri- 
rode, u kojima je pronašao osnovne zakone 
križanja bilja i stvaranja novih vrsta. Otkrićem 
Mendelove nauke ili mendelizma o nasljeđiva- 
nju dugo iza njegove smrti (god. 1884.), dalj- 
njim istraživanjem na visokim školama i prak- 
tičnim radom došlo se naskoro do toga, da se 
mogu uzgajati biljke, koje će imati svojstva, 
kakva želimo. Liebig je dakle svladao tlo, koje 
daje hranu, a Mendel je pokazao put, kako da 
se svlada klima i prilagodi biljka. 

Brzo je postignuta vrsta pšenice, koja odoli- 
jeva mrazu i rano zrije, kaktus bez vlakanaca i 
bodljika, šljiva bez koštice, bijela kupina veća 
od oraha, orah veći od mandarinke, golemi ma- 
kov cvijet, veliki odnosno patuljasti ljiljan, a 
sretno je križana kupina s malinom, šljiva s ora- 
hom, duhan s petunijom, pače je gojenje pitomih 
malina i jagoda, trešnja i jabuka pošlo za ru- 
kom i u hladnim krajevima na sjeveru. 

Od čudesa u vrtovima i voćnjacima prešlo se 
na oplemenjivanje žitarica i korisnih biljki 
uopće. Kome nije poznato križanje evropske 
neotporne loze s otpornom »amerikanicom«, da 
se naši vinogradi poštede od silnih izdataka u 
borbi proti mnogim štetočinama? Tko će danas 
sijati raž, a da ne upotrijebi čuveno oplemenjeno 
sjemenje stručnjaka Josta Lochowa iz Njema- 
čke? Pokusi se vrše neumorno, da se odgoji 
krumpir, koji ne će stradati od različitih bole- 
sti, naročito od t. zv. raka, ne bi li se narodnom 
gospodarstvu uštedili teški milijuni. Križanjem 

se postizava jača otporna snaga, da i u stepi i 
tundri sazrijeva bilje, koje je inače osjetljivo! 
na studen i sušu. 

Dotjerava se i stočna hrana, jer od nje ovisi 
’,V proizvodnja mlijeka, masti, sira, maslaca i vune. 
Mjesto vučjega boba, koji je izvrsno gnojivo, 
jer obogaćuje zemlju dušikom, ali daje gorko i 
otrovno lišće, koje stoka ne jede, uzgojena je 
križanjem nova vrsta boba, koji imade dušika, 
a nije ni gorak ni otrovan, tako da može poslu- 
žiti nesamo kao gnojivo, nego i kao stočna hra- 
na. Jednako je dugotrajnim 1 mučnim radom 
uzgojen duhan, koji ne sadrži otrovnoga niko- 
tina. Kolika je blagodat samo od ovoga rezul- 
tata, kad je naša volja slaba, da se ostavimo tro- 
vanja pušenjem! 


Sve ove uspjehe treba zahvaliti časnom opatu 
brnskih augustinaca. Mendelova metoda križa- 
nja i uzgajanja bilja zajedno s Liebigovom po- 
ljodjelskom kemijom unapređuje i povećava 
proizvodnju naše Zemlje u nedogled. Katolički 
redovnik se pobrinuo ljudima za hranu i pre- 
hranu, a ehgleski je protestant Malthus čitavoga 
svog života pobijao Božju zapovijed. Budu li 
ljudi radili u znoju svoga lica, Žemlja će ih hra- 
niti. »Množite se i napunite Zemlju,« rekao je 
Otac iNebeski, a Mendel je tu zapovijed potkri- 
jepio i podupro. Kod zdravoga razuma i marlji- 
vih ruku sviju ljudi nema čovječanstvu na Zem- 
lji straha od gladi. Liebigov um i Mendelova mar- 
ljivost slave pobjedu nad Malthusovim neoprav- 
danim strahom i nehumanim zahtjevom. 


BAŠ NE ĆEMO! 


Napisao V. Kosmak 


Gospodin župnik u selu iP. bio je stari gospo- 
din, a k tomu još boležljiv. Imao je naviku, da 
poslije podne spava. Kad je najljepše zadrije- 
mao i uljuljao se u najslađi san, počeli su pa- 
stiri baš njemu pod prozorom tako silno biče- 
vima pucati, da je sav uplašen skočio na noge. 
Kraj župnog je dvora naime vodio put na seoske 
pašnjake, kamo su pastiri poslije podne tjerali 
konje i goveda na pašu. 

»Kako da se riješim tog pucketanja?« razmi- 
šljao je gospodin župnik. »Zabranim li im to, 
pucat će ipak i usprkos! Ha — znam, što ću!« 

Drugoga dana stao je gospodin župnik proti 
9vom običaju poslije objeda na vrata i čekao pa- 
stire, dok budu tjerali blago na pašu. Ne mnogo 
kasnije razlij egalo se pucanje bičeva po selu, 
a pastiri se približavali župnomu stanu. Spazivši 
gospodina župnika, trgnuli su se malko, metnuli 
bičeve pod pazuhu i skinuvši kapu pozdravili 
jednoglasno sa »Hvaljen Isus!« 

Gospodin župnik kimnu na ozdrav sijedom 
glavom i smijući se pozove dečke k sebi: 

»Čekajte!« 

Dečki poviču na blago: 

»Oha! Prč!« i okrenu se znatiželjno k žup- 
nomu dvoru. 

»Dečki,« reče gospodin župnik, »gdje ste se 
naučili tako jako bičevima pucati? Takva pu- 
canja još nisam nikada čuo. Tko bude sutra naj- 
bolje pucao, dobit će od mene punu kapu kru- 
šaka.« 

Dečki izvale oči i svaki je odlučio, da mora 
pobijediti. 

»Jakove,« reče Franjo Bunekov, »hajde da me 
ne ćeš nadmašiti!« 

»Oho!« hvalio se Jakov. »Ja imam bolji bič 
od tebe, vidjet ćeš.« 

»‘Neka, ja ću već svoj udesiti.« 

»A kako?« upita Jakov. 

»Hm, misliš, da ću ti kazati; napravi sam, ako 
znaš.« 


Slika na omotu : 

S/e/no raspoloženje 

Filmska glumica Mady Rahl — Foto Hleinlein 


Svaki je razmišljao, kako da drugoga pre- 
teče. Jedva su dotjerali blago kući, odmah su 
počeli plesti bičeve, natirali ih kolomazom, je- 
dan je na kraj pripleo nekoliko struna od konj- 
ske grive, a Franjo je potajno odrezao mami 
komad svilene pregače, raščupao u čuperak i 
spleo tako svileni šikar. 

Drugoga dana tjerali su pastiri na pašu s čuv- 
stvom, kao da idu k ispitu. Selom nisu pucali, 
ali su zato, kad su se približili župnom dvoru, 
stali pucati svi zajedno, kao da pucaju iz ku- 
bure. Gospodin župnik ih je dočekao stojeći na 
vratima i smijući se zadovoljno. Zatim pristupi 
k samomu plotu i zovne Franju:; 

»No, Franjo, danas si ti najbolje pucao, hodi 
ovamo, da ti dadem krušaka ... I sutra će do~- 
biti onaj, koji bude najbolje pucao.« 

Franjo poskoči kao mlado ždrijebe i za čas 
donese punu kapu krušaka. Ostali dečki su mu 
zaviđali i jedan za drugim dolazio k njemu, da 
mu se umiljavaju: 

»Franjo, daj mi jednu.« 

»Ne dam! Zašto ne znaš pucati?« 

»Čekaj, ni ja tebi ne ću drugi put dati.« 

»Neka, ja te ni ne molim.« 

Drugoga dana pucali su dečki, koliko je bilo 
moguće još bolje, u dvoje u troje najednom. 
Gospodin župnik pozvao je danas drugoga i dao 
mu krušaka, a treći dan opet trećega. 

Četvrtoga dana pucali su, da ne možeš bolje. 
Gospodin župnik stajao je na vratima smijući 
se, ali nije dao nikomu krušaka. Dečki izvalji- 
vali oči, ali nisu ništa rekli, da ne bi jedan dru- 
gomu što priuštio. 

Kad niti petoga dana nije nitko dobio kru- 
šaka, reče Jakov došavši izvan sela: 

»Znate, dečki, šta? Kad nam ne daje krušaka, 
baš mu ne ćemo pucati!« 

»Baš ne ćemo,« potvrdi Franjo, »neka puca 
sam, kad ga to veseli; ja ne ću biti njegova 
luda! Šteta onih batina, što sam ih dobio za* 
odrezanu pregaču.« 

Od toga dana tjerali su dečki blago oko žup- 
noga stana tiho kao dusi, a gospodin je župnik 
mogao nesmetano spavati. Preveo L. Z. 

RATNI BOGOVI 


Rat je strašna avet, koja uništava na hiljade 
nevinih života, ali koja ujedno znači — dobar 
posao za nekoga! . . . Kako je u davna vremena 
rat donosio zaradu i plijen prije svega vladari- 
ma, vojskovođama i konačno vojsci, a u velikoj 
mjeri i društvima i organizacijama, tako danas 
od rata mnogi žive! Mnoge tajne osobe sakri- 
vene u sjeni! Krvožedne, nevidljive i bezimene 
osobe, koje u krvavoj igri sa tuđim životima 
nikad ne izlažu svoju dragocjenu kožu! . . . Rat- 
ni bogovi! Ti ratni bogovi u svim vremenima 
imaju uvijek svoju zaradu! Imaju je u miru, 
imaju je u ratu, u slučaju da dotična država do- 
bije ili izgubi! Njima njihovo ne propada! 

Ljudi, koji su se zanimali za dobitke ratne in- 
dustrije tvrde, da su na svjetskom ratu različni 
liferanti, bankari i tvorničari zaradili oko 3200 
milijardi dinara. Ovu svotu dobili su na račun 
deset milijuna ljudskih bića, koja su izgubila 
život u svjetskoj oluji, i 20 mr-juna bogalja bez 
ruke ili noge, nakaženih, poludjelih, slijepaca, 
trovanih plinovima, koji s kašjjem izbacuju plu- 
ća ili trunu po svim kutovima svijeta. 

Zaslijepljeni šovinisti i plaćenici pisali su i 
govorili o ratu kao o potrebnoj kušnji, koja čisti 
i prekaljuje karaktere, o svježem i veselom ratu. 
Istina je protivna, rat utječe loše na plemenite 
običaje i ćuđorednost društva. Koliko je ljudi i 
žena, mladića i djevojaka propalo ćudoredno 
uslijed ratnih nepogoda, koje su ih otele sre- 
đenom životu i kućnom ognjištu! Tu demorali- 
zaciju ni jesu dakako htjeli vidjeti oni, kćji su 
milijarde ratnih dobitaka zgrtali u svoje kase. 
Demoralizaciju je stvarala rijeka zlata, koja se 
lijevala na sve strane i koja bi opet mogla iza- 
zvati sličnu i goru katastrofu. 


U starom vijeku bili su Rimu vitezovi, imu- 
ćan stalež, koji je uglavnom imao najveće ko- 
risti od neprestanih osvajačkih ratova rimske 
države ... U dugim punskim ratovima s Karta- 
gom istrošili su se i zadužili ratari, koji su slu- 
žili u pješačkoj vojsci rimskoj, pa su njihove 
zadužene posjede pokupovali vitezovi, koji su 
kao imućni posjednici služili u vojsci i kao njeni 
dobavljači zaradili ogromna bogatstva. Rimska 
država se proširila duž svih obala Sredozemnoga 
mora, ali je svojom imperijalističkom politikom 
uništila male posjednike i seljake, koji su kao 
beskućnici selili u glavni grad. Tu su pali na te- 
ret državi, koja im nije znala pružiti mogućno- 
sti da sebi stvore novu egzistenciju kao radnici 
ili obrtnici. Najgore posljedice te velikokapitali- 
stičke politike nijesu izostale, premda su se po- 
javile nekoliko stoljeća kasnije. Italija s Rimom 
prestala je biti središte carstva i osiromašena 
pala je bez obrane kao plijen barbarskih naroda. 

U XIV. stoljeću finacirali su bankari talijanski 
Peruzzi i Bardi ratne pohode. Jakob Fugger ili 
Fukar, bankar iz Augsburga, zaradio je na voj- 
nicama Karla V. i pape Julija II. preko 300 mi- 
lijuna forinti. Kao što su u staro vrijeme govo- 
rili »bogat kao knez«, tako su u XVI. stoljeću 
stvorili poslovicu »bogat kao Fukar«. 

Otkriće Amerike bilo je početak nevjerovat- 
nog blagostanja i bogatstva Španjolske, u koju 
su conquistadori (osvajači) Novoga Svijeta dovo- 
zili zlato, koje su s najvećom okrutnošću i gra- 
bežljivošću oteli američkim stanovnicima. 

U XVIII. stoljeću, kad su nastali ratovi za 
vladu nad Atlantskim Oceanom, bila je zgoda, 
koja je morskim gusarima pružila mogućnost da 
prave ogromne poslove. U to doba financirali su 


Slikatdesno : 
ULICA U ANTIOHIJI 
U Antiohiji je nedavno 
francuska vojska pro- 
glasila opsadno stanje, 
jer su izbili nemiri ra- 
di sandžaka Aleksan- 
drete (spor između 
Turske i Francuske,) 





gusarska razbojstva evropski bankari, koji su 
dobivali od tih bandita 50 postotaka plijena. 
Godine 1711. francuski gusar Troin napao je na 
jednoj svojoj ekspediciji Rio de Janeiro, opli- 
jeni grad i dovezao plijen u vrijednosti od ne- 
koliko milijuna. Dobitak je podijelio na pola s 
francuskim bankarima, koji su bili uložili svoj 
kapital u njegovo poduzeće. 

Tridesetgodišnji rat pružio je ogromne dohot- 
ke češkomu velikašu Wallensteinu, vrhovnom i 
neograničenom zapovjedniku carske vojske. Ovaj 
rat vodio se na velikom području, po svoj Nje- 
mačkoj i okolnim zemljama i stajao je vrlo 
mnogo novaca. Da osigura caru stalno pritjeca- 
nje potrebnih novaca, organizovao je Wallen- 
stein trgovačko društvo s veiikim kapitalom, 
koje je financiralo ratne pohode i ujedno dobi- 
valo dio plijena. Sam Wallenstein zaradio je 
imutak od nekoliko stotina milijuna i dobio u 
posjed veći dio zaplijenjenih imanja češke go- 
spode, koja su se bila odmetnula od Ferdinan- 
da II. ' 

>Uwrace, financijer iz doba francuske revolu- 
cije, stvorio je sebi lijepe kapitale dobavlja- 
jući odijelo i živež Napoleonovim vojskama, a 
kasnije Bourbonima. 

Poslovna konjunktura Sjedinjenih Država, 
koja se žalosno svršila g. 1929. krahom na burzi 
u Wall Streetu, rodila se također iz rata. No 
davno još prije svjetskoga rata stjecali su razli- 
čni američki bankari na sličan način bogatstvo. 
Za američkog rata god. 1864. i 1865. J. Morgan 
kupovao je u Evropi tisuće upotrebljenih pu- 
šaka i prodavao ih sjevernim vojskama s veli- 
kim dobitkom. Tako je imanje toga kneza ra- 
slo na gomilama oružja, koje je prolijevalo krv 
onih, koji.su ginuli u bratoubilačkom ratu. Da- 
lje velike zaslužbe dobila je kuća Morganova u 
svjetskom ratu. Kroz ruke Morganove prošli su 
svi zajmovi, koje su Sjedinjene Države podjelji- 
vale od 1914. do 1920. godine. Ti zajmovi tmili' 
su dvije i po milijarde dolara. 

Carnegie, drugi veliki financijer američki, pro- 
dao je g. 1901. svoje tvornice, koje su proizvo- 
dile oružje, za 500 milijuna dolara. Bio je zapo- 
čeo s malom radionicom — kovačnicom. Vojni- 
čke dobave omogućile su mu, da malu radioni- 
cu pretvori .u milijunsko poduzeće. 


Druga dva američka imena su Rockefeller i 
Vanderbildt. Rockefeller je zaradio na ratu mi- 
lijardu dolara. Vanderbildt je stekao imutak 
prodajući za rata stare lađe južnim državama. 

I u novije vrijeme imali su vojskovođe lijepe 
zarade od ratovanja. Napoleon je svojim gene- 
ralima razdao gotovo 30 milijuna franaka. Taj 
novac tekao je u kase kao dio ucjena i kontri- 
bucija, koje su morale plaćati osvojene zemlje i 
gradovi. Maršal Ney dobivao je za svoj talenat 
100 tisuća franaka, a Davoust 900 tisuća franaka. 

Moć kuće Rotschilda došla je do vrhunca za 
Napoleonovih ratova, kad je Natan Rotschild 
financirao engleske ekspedicije Wellingtonove. 
Rotschildi se s pravom hvale, da su oni pobijedili 
Napoleona. Da nije bilo njihovih novaca, pruski 
maršal Blucher ne bi bio na vrijeme došao kod 
Waterloo, i Wellington ne bi bio dovoljno obo- 
ružan. U tim ratovima zaradili su Rotschildi četiri 
milijarde. Wellington je za svoju pobjedu dobio 
od vlade, kojoj je spasio financije, milijun funti 
nagrade. 

Bismarck, koji je g. 1866. potukao Austriju 
kod Kraljičina Gradca, dobio je za to od pru- 
skoga kralja pet milijuna. Zapovjednik britske 
flote u svjetskom ratu Jellicoe dobio je poslije 
bitke kod Skagerraka 100 tisuća funti, a maršal 
Hindenburg za uspješne operacije na fronti do- 
bio je sedam milijuna maraka. 

Ista se priča ponavlja i kasnije — sve do na- 
ših dana . . . Ginu nevini životi, propadaju hiljade 
i milijuni egzistencija, ruši se sreća čitavih na- 
roda, a opet od svega toga imaju golemu korist 
— oni, »ratni bogovi«! . . . 

O, kad će da mir zavlada u dušama svih na- 
roda! O, kad će doći vrijeme, kad će države mir- 
nim putem rješavati svoje sporove bez oružja, 
zajedničkim dogovorom! A doći će, mora doći 
vrijeme, kad će po riječima starozavjetnoga 
proroka »narodi sakovati od mačeva svojih 
plugove, a od kopalja motike; kad ne bude 
više uzimao mača narod protiv naroda, i 
kad se više ne će učiti ratovati; nego će 
svaki sjedjeti pod trsom svojim i pod smokvom 
svojom, i ne će biti tko bi ga strašio; jer su usta 
Gospodina vojska progovorila.« (Miheja 4, 3-4). 


DUHOVITA OSVETA 


Neki prijatelj njemačkoga pjesnika Josipa 
Šefela (rodio se g. 1826., umro g. 1896.) imao 
je sreću, tć je mogao otputovati u Italiju. Še- 
fel se vrlo žalostio, što nije mogao s. prijatelj em 
putovati, pa mu je to i rekao. Mjesto da ima 
osjećaja za prijatelja i da ga žali, prijatelj mu 
sa prve stanice svoga puta pošalje neplaćeni te- 
legram ovoga sadržaja: 

»Meni je još uvijek odlično!« 

Nesamo da se narugao jadnome Šefelu, nego, 
mu nanio i štete, pošto je on morao platiti te- 
legram, a to za ono doba nije bila mala svota. 
No i on se snašao. Plati telegram i jedan sat ka- 


snije pošalje na rimsku adresu svoga prijatelja 
vrlo težak neplaćeni veliki paket. 

Prijatelj se silno začudio, kada nekoliko dana 
nakon svoga dolaska primi veliki paket poslan 
iz Heidelberga. Nije mu preostalo drugo, nego 
da plati u to doba velike troškove za taj paket i 
poče ga vrlo radoznalo odmatati. 

U paketu nije bilo ništa nego jedan veliki ka- 
men i mala ceduljica, na kojoj je pisalo: 

»Ovaj mi je kamen pao sa srca, kad sam pri- 
mio tvoj brzojav. S pozdravom tvoj V. Schef- 
fel.« 

Izvorni roman „Obitelji“ 

BILJEŽNICA S KOCKAMA 

ROMAN IZ SUVREMENOG ŽIVOTA — NAPISAO IVO BALENTOVIĆ 

I. 


Kad su bljesnula prva električna svijetla, po- 
čela je padati kiša. Najprije gdjekoja kapljica, 
zatim sve više, čitav roj, pa je najzad počela ti- 
ho sipiti. Prolaznici su podigli ovratnike, a oči 
su im se suzno zablistale. Djevojke su se plaho 
osvrtale glagoljajući i kao da traže nešto na li- 
cima mladića. Riječi su tekle sporije i tromo su 
mrmorile u predvečernjoj ulici. 

Bila je topla večer kasne jeseni. Asfalt se naj- 
prije navlažio, zatim su se na njemu zablistale 
prve malene i sitne lokvice, a na koncu se pre- 
tvorio u mokro blistavo ogledalo. Prolaznik se 
je sagnuo i ugledao u asfaltu svoju pognutu 
figuru. 

»Kako je to zanimljivo ogledalo!« prošap- 
tao je. 

Student Marcel Marić tiho je koračao — sa 
rukama bezbrižno zabodenim u džepove lakog 
sivog ogrtača. Lijevi je bio prodrt. Zato je če- 
sto turao prst u široku okruglu luknju i pri to- 
me griskao donju usnu. Na uglu je ulice zastao 
na rubu pločnika i zafićukao najnoviju šlagersku 
ariju. Osluškivao je tihi šum kiše, koji se javio 
na prvim kišobranima. 

Marcel je upravo razmišljao o tome: kako u 
džepu imade samo dvadeset i tri dinara, a gladan 
je i treba da pođe na večeru. Večera će stajati 
osam. Ostat će mu dakle još samo petnaest di- 
nara. 

Na ulicu upravo izjuriše prvi prodavači novi- 
na. Oči mu se zalijepiše za jedan šareni primje- 
rak u ruci nekog starca, koji je polagano pro- 
šao ispred njega: 

»Suđenje u Našičkoj aferi. — Krvava bitka 
kod Makale-a. — Japan cijepa Kinu.« 

Marcel se gorko nasmjehnuo i sjetio, kako je 
sa drugovima polemizirao o toj istoj aferi. On 
je tada gromko galamio protiv korupcije! Da, 
sjeća se, koliko je žuči prosuo u lice ufitiljenim 
gospodskim sinovima pri raspravljanju o tome: 
čije su šume, ako se već nazivlju narodne? Za- 
što je država dozvolila nesistematsku eksploata- 
ciju tih šuma? Govorilo se mnogo i o tome: oda- 
kle to, da se toliko gospoda počeše tako naglo 
gojiti i graditi bijele luksuzne palače? Za čiji se 
novac podižu te petokatnice i te raskošne vile? 

Sjetio se, kako je ulica gutala šest punih mje- 
seci senzacionalne naslove tih novina, koje su ta- 
kođer bile plaćene da pišu tako i tako . . . Eto 
upravo je danas jedan nezaposleni obućar razlu- 
pao veliki izlog na kapitalističkoj prodavaonici 
cipela, a novine ne donose ni jednoga slova. Šta 
znači to? To znači, da su im začepi jena usta; to 
znači, da se u novinama može pročitati samo ono, 
što se ne odnosi na te kraljeve i bogove, već što 


zadire u kožu siromaha, koji umiru po blatnim 
selima i periferijskim kućicama. 

On se zakašljao i pljunuo. Još je padala kiša, 
ali nešto polaganije. Asfalt se blistao kao suza. 
Gorjela su svijetla raskošno i vedro. Izlozi, pufti 
najrazličitijih predmeta, pokazivali su svoje lige 
pobuđujući u sitima želju, a u gladnima prije- 
zir i ogorčenje. I Marcel se zagledao u par žu- 
tih cipela, pa se pritom sjetio, kako su njegove 
trošne i kako je desna upravo pred tri dana do- 
bila luknju. Luknja je bila mala, veoma mala. 
Ali se sada proširuje. I čarapa je već proluknjala. 
Zato je jutros, kada se obuvao, morao čarapu 
vješto povući unutra. Tja, to se lako dade ude- 
siti. Čarape ti nitko ne kontrolira. No da! Ako 
se slučajno i nađeš negdje među ogledalima i na 
parketima, nitko ti ne će reći, da skineš cipelu, 
kako bi ti pogledao čarape. 

Motrio je dugo to umjetno svijetlo, što je 
mazno sjelo u svu širinu pokisle večernje ulice. 
To svijetlo je blistalo i dira oči kao neka tajan- 
stvena prašina. Svijetlo je obilno i svaki je ku- 
tić pred njim razgolićen, a ipak, deset kilome- 
tara dalje polegle su u mraku niske malene ku- 
ćice zgurne u blatu, među šumarcima i proplan- 
cima, a u njima nema nikakva svijetla. Ljudi ta- 
paju po tami, kunu općinskog načelnika, što nije 
uredio stan i mrzovoljno otpljuvaju gorčinu. 



NEDAVNO PREMINULA FILMSKA GLUMICA JEAN HARLOW , 
Foto Metro-Goldwyn-Mayer 

Marcel krene dalje. »Oči mu zapinju za tihu 
kavanu, na kojoj se koči veliki crni natpis 
»Zdravlje«. Sjajna kvaka dozivlje ruku i ova se 
izvlači iz džepa; obuimlje sjajnu oblinu — i 
vrata tiho cvile. 

»Kavana je skoro prazna. Tek dva para u 
kutu: dama i gospodin. Gospodin i dama. Ka- 
vane su obično prazne. To je znak vremena. 
Nekada su kavane bile pune brbljavih gostiju 
i svirala je svakodnevno glazba. Žene su se kre- 
veljile i migoljile ističući ljepotu tijela. Danas 
se kavane napune samo nedjeljom. Tada na- 
hrupe u njih besposličari, nahranjeni i ugojeni 
građani sa salastim trbusima, prpošne žene želj- 
ne pokazivanja i dopadanja, siromašni studenti 
jedni radi dosade, a drugi u pomanjkanju ogri- 
jeva u iznajmljenim mansardnim sobicama. 

Marcel je naručio bijelu kavu, svukao ogrtač 
i prošetao se iz jednoga ugla u drugi. Na jed- 
noj je stijeni visjela karta Abesinije i na njoj su 
bile zabodene male iglice sa zastavicama, koje 
su imale jasno predočiti strateški položaj tali- 
janskih kolonijalnih osvajača. Pod velikim slo- 
vima ABESINIJA, bilo je rukom napisano: 

»Abasso ii bandito italiano!« 

Marcel se nasmjehmlo. Duhovitost vatrenoga 
protivnika fašističkog imperijalizma uzrokovala 
je, da je široko i sa zadovoljstvom zijevnuo: 

»Abesinija! Šlager nad šlagerima! Abesinija 
u kinu. Abesinija u kazalištu. Na radu. Abesi- 
nija u narodnoj skupštini. Novine i ilustrovani 
listovi pretvoriše se isključivo u Abesiniju. Ona 
im je jedini sadržaj i svrha . . . Halo!« zovnuo 
je debeljuškastu rumenu kelnericu. 

»Izvolite, molim.« 

»Šta vi mislite o Abesiniji?« 

»Kako, šta mislim?« 

»Pa o tome: tko će pobijediti u ratu? Italija 
ili ona — Abesinija?« 

»Hm! Ja mislim, da može pobijediti samo Hei- 
le Selasie.« 

»Gle! Tko vam je to rekao?« 

»Moj dečko, ako baš želite znati.« 

»U redu. Hvala vam. Sad barem znam!« na- 
smijao se Marcel i počeo hitro srkati kavu. 

»Abesinija! Problem nad problemima. Moje 
su hlače pohabane i jedva će izdržati mjesec da- 
na, a ja vodim razgovor o Abesiniji! O tome go- 
vori grad, ulica o tome bruji. Pa eto, jutros je 
jedan mladić dokončao život zato, jer nije imao 
dovoljno sreće u ljubavi. Dvoje su opet skočili 
sa tornja katedrale zato, jer su bolovali od sen- 
timentalnosti i erotičke melankolije. Ali to ni- 
jesu nikakve senzacije! Važno je: da li je ras 


Hiljada je bolesti a jedno zdravlje! 

¥ 

Bili zdravi ili bolesni, ako još ne poznate Raden- 
sko ljekovito kupalište, tražite kartom prospekte 
i upute : Uprava Radenskog kupališta, Slatina 
Radenci (kod Maribora), 

Direktan vagon iz Zagreba do samoga kupališta 


Guksa prešao u tabor Talijanima! . . . Ras Guksa! 
On i jedne poderane hlače. Ras Guksa i afera 
Našice! Sjajno. Jedan par lipicanera i otplata se- 
ljačkih dugova. Abesinija i problem rata u 
Evropi.« 

Nad stolom je gorilo zeleno svijetlo. U cije- 
lom su lokalu vladala zelena svijetla. Sat je po- 
kazivao sedam. 

Vani je padala kiša. Još se čulo, kako šumi 
padajući na asfalt i na platno napetih kišobrana. 

Ušao je još jedan par. On mlad i vitak. A ona 
plavokosa, nasmijana. 

»Kažem ti, ako pobijedi Abesinija, kupit ću ti 
zlatni medaljon sa lančićem.« Tako je govorio 
muškarac i otpuhivao guste dimove. A ona se 
djetinski mazno nasmijala. 

»Ha hahi!« 

Žena je imala sjajne i zaljubljene oči. Kosa 
joj je bila pomno začešljana. Marcel je okom 
pomilovao njeno blago nasmijano lice i zaželio 
u tome času, da pobijedi Abesinija . . . 

Izišao je. 

U trijemu iste kuće opet se zaustavio i po- 
peo na jednu stepenicu iznad asfalta. Čitao je 
natpise nad lokalima goleme kućerine preko 
puta. 

»Trgovina manufakture. — Skladište gotovih 
odijela. — Kraljevska trafika i papirnica. — Pro- 
davaonica južnog voća.« 

Pošao je odvažno preko ulice, posegnuo ru- 
kom u džep i ušao u trafiku i papirnicu. 

»Molim dvije bilježnice, ali sa linijama.« 

Prodavačica, djevojka mlada, vitka i nasmi- 
jana pogledala ga je živo. Jedan trenutak ga 
tako motrila, segnula rukom u policu, a malena 
djevojčica do nje, pomnjivo je pravila zamo- 
tuljak. 

Marcel je opazio, da prodavačica imade za- 
goritu zelenu haljinu, da je vitka, mlada i vedra. 
Svidjela mu se nekako ta zelena boja. Skupio 
je povraćeni sitniš, tisnuo ga u džep i pošao 
prema vratima. 

»Halo, zaboravili ste . . .« 

Glas je bio zvučan i mek. 

»Kako mi se to moglo desiti?« nasmija se on, 
vrati se, primi zamotuljak i još jednom pogleda 
u djevojku. »Lijepa je kao proljetni cvijetak!« 
pomisli i uputi se van. 

Pođe bez cilja... Kiša je jenjavala... Skla- 
pali su se kišobrani. 

Marcel otvori zamotuljak i začuđeno podigne 
obrve. Bila je samo jedna bilježnica. Vrati se 
natrag, neodlučno i tromo. 

»Da li ćete vjerovati? Zabuna s vaše. strane.« 

Djevojka se neznatno zarumeni. Bez premi- 
šljanja podigne ruku, dohvati jednu bilježnicu i 
smješkajući se pruži mu je. 

Marcel se na izlazu hotimično osvrne. Djevoj- 
ka ga je pratila očima. 

»Što hoće ove tamne oči?« 

Pogledao je bilježnicu i prolistao je... Bila 
je sa kockama ... Ali se nije vraćao. 

(Nastavit 4e se.) 

Kulturni pregled 

NOVA JAKŠIĆEVA PRIPOVIJEST 


Ante Jakšić poznat je hrvat- 
skoj javnosti sa svojim lirskim 
pjesmama, od kojih su neke iz- 
lazile i u »Obitelji«. No on se 
istakao i kao dobar pisac pripo- 
vijesti, od kojih je također li- 
jepi broj objelodanjen u »Obi- 
telji«. Sada je ugledala svijetlo 
prva oveća njegova pripovijest 
»Marija« J to u posebno], lijepo 
opremljenoj knjizi. Po aukto- 
rovoj oznaci to bi imala biti 
»lirska novela« — i doista ona 
ima pretežno lirski karakter. 

Poslije nekoliko probranih re- 
miniscencija na iščekivanu, ali 
neostvarenu sreću, pisac odmah 
prelazi na radnju. Sadržaj te 
radnje nije nikakova naročita 
novost, ali način obradbe i li- 
čno formuliranje toga sadržaja 
'nosi posebne oznake i predstav- 
lja najveću vrijednost nove Jak- 
šićeve novele. Sadržaj je zao- 
djenut u miran, kitnj-ast stil, koji 
je ponekad i odviše blještav, 
a koji ima sve osobine liričara. 

Za današnjicu nije baš uvijek 
mjerodavan kriterij, da je po- 
ezija ono, što je u stihu, a pro- 
za ono, što nije u stihu. Poezija 
je raskinula obruč vanjskog o- 
blika ili forme. Kakogod imamo 
mnogo stihova, koji nisu poezi- 
ja, isto tako imamo i mnogo 
»proze«, koja nije proza . . . 
Ovo posljednje gotovo u cijelo- 
sti možemo primijeniti na Jak- 
šićevu »Mariju«. Pojedine su ri- 
ječi i figure tako meke (istina 
neke su i tražene, ali nisu knji- 
ške i namješte), da pristaju za 
najnježniju liriku. Pažljivim či- 
tanjem čujemo punu melodiju 
riječi, nesamo bogatih sadrža- 
jem, novih po formi, nego i obo- 
jenih prikladnim akordom. Nji- 
hova glazba nadomiješta ono, 
što se ne da svesti »pod smisao« 
naših riječi. Pored bogatstva i 
smisla našeg jezika i za najta- 
nje arabeske, iskače u ovoj no- 
veli pjesnikova spretna igra ma- 
šte. Na primjer, on veli: »dok 
je cvjetala pjena vala kao vi- 
šnjin cvijet« i slično. To nije raz- 
bacivanje i nepotrebna pitore- 
sknošt, već blagdansko ruho za 
svakiđanje riječi. Jakšić je če- 
sto u izrazu simbolist, efektom 


impresionist s naglašenim arti- 
zmom. Kod njega staza, kesten, 
mjesec, mir — nisu predmeti od- 
nosno pojave, već bića, koja 
sad oživljuju šumu, sad bdiju 
nad selom u zimsko predvečer- 
je, a ponekad su kao dekora- 
cija pozadini. 

Interpretacija nekih dijaloga 
i prizora je čisto pjesnička. Osje- 
ćajni lirik u razgovoru podiže 
glavu A gleda oko sebe i razgovor 
je praćen mnogim refleksijama 
na prirodu, koja uvijek upotpu- 

AUKTOR PRIPOVIJESTI „MARIJA* 
i suradnik „Obitelji* Ante Jakšić 

njuje momenat. Poredbe i epi- 
teti iz narodne pjesme vrlo su 
lijepi i u potpunom skladu sa fi- 
gurama strogo umjetničkim, a 
Marija u krugu svega tog kreće 
se kao kraljevna. Na jednom 
mjestu pisac veli: 

»Ona je prošla. 

Za njom su gledali vitki i na- 
smijani jablani. 

Za njom su pohrlile ptice. 

Za njom je zaskakutalo svi- 
jetlo po lišću i granju, i sunce 
joj se ljeskalo na uzanim leđi- 
ma, da mi se činilo, da ga ona 
odnosi u kućicu svoga odma- 
ranja.« 

Preveliko gomilanje epiteta 
ponekad kvari glatkoću, izraza. 
Mela i Marija vrlo su štedljive 
u riječi. Dijalozi su odmjereni, 
pisani povišenim tonom. Pisac 
nas često po iskrenoj riječi 


upravo neopazice dovodi u svo- 
ju »uzanu sobu« ili u predve- 
čerje za »zastrti prozor«, da i 
mi uz njega proživljavamo nje- 
gov svijet. 

U poglavlju »Marija piše« pi- 
sac govori, ako ne više, a ono 
bar isto toliko o periferijskom 
životu kao i pod naslovom »Na 
periferiji«. To nam ne će biti 
čudno, ako samo točno shvatimo 
značenje naslova: »Na perife- 
riji«. Nije Željko samo na peri- 
feriji obzirom na milieu, u ko- 
jem živi, nego i zato, što je za- 
boravljeri od Marije, od svijeta. 
Zabačenost, zaborav, neiskrena 
pismena očitovanja te lažne 
nade, to su glavne niti, kojima 
je protkano to poglavlje. 

Riječi, koje susrećemo već 
na putu početku radnje: »kako 
li sam umoran, majko, od pra- 
znine života, i kako je teško, 
biti ipak sam i napušten« — 
moramo primiti kao intonaciju, 
koja daje deprimiran ton cijeloj 
noveli. Vrlo je pohvalna crta 
cijele novele — produhovlje- 
nost. Ljubav je čista, bijela kao 
staza pokrivena snijegom, za- 
snovana na idealima, koji su da- 
leko od bljutave ulice. Prešao 
je daleko od realnosti, kad crta 
Željka, da ne osjeća potrebu 
nego samo za onim, što je u 
njemu, a što je izvan njega, to 
mu je sve suvišno — i ne ra- 
zumije ljude, koji nemaju istih 
misli. Odveć je velik idealist, 
zato i nailazi na razočaranja. 

Dojam »Marije« kao cjeline 
vrlo je ugodan. Čitajući žalimo, 
što nam reci brzo izmiču i što 
je pripovijest tako kratka. I baš 
poradi njezine kratkoće čini nam 
se, da su neka mjesta, koja su 
pisana u tomu moraliziranja i 
pjesnikova opravdanja, možda i 
preduga. Da je djelo zamišlje- 
no na široj osnovici, to se ne bi 
ni ispoljilo u tolikoj mjeri. Sa- 
držaj »Marije« uz izvjesnu ra- 
zradbu bio bi vrlo podesan za 
roman. Pisac bi imao prilike da 
pojedine prizore upotpuni, da 
stvori efektniji svršetak, da sim- 
patičnoj Meli povjeri veću ulo- 
gu. Ali on to nije ni namjeravao 
i »Marija«, kakva doista jest, 
ima sve odlike iskrene i književ- 
no pisane novele. 

MATO SOKOLIĆ 

STAROST I STVARANJE 

U književnosti, a i na drugim poljima ljudske 
djelatnosti, često se govori o borbi »mladih« i 
»starih«. I pritom se naglasuje, kako je tek mla- 
dost sposobna za stvaranje i kako prema tome 
njoj treba dati u ruke vodstvo svih nastojanja. 

Doista ima ljudi, koji su se u mladosti svojoj 
podigli do najvećih uspjeha, ali ih ima velik broj, 
koji su tek u starosti svojoj izveli najznačajnija 
djela. Vojskovođi Hindenburgu je g. 1914. bilo 
67, maršalu Fošu 63. godine, a oni su tek iza 
toga, u svjetskom ratu učinili najznamenitije 
podvige. Filozof Kant je u svojoj 74. godini 
napisao svoju »Antropologiju« i »Metafiziku eti- 
ke«. Povjesničar Ranke počeo je svoju »Po- 
vijest svijeta« pisati u 80. godini, a do 91. go- 
dine napisao je dvanaest debelih knjiga. Pjesnik 
Goethe je završio »Fausta«, kad mu je bilo 80. 
godina. Slikar Tizian naslikao je znamenitu »Bit- 
ku kod Lepanta« u 98. godini života. I t. d. 

Neposredan je stoga napadaj »mladih« na 
»stare«, kad sebi u prilog kao razlog navode ne- 
sposobnost starih za bilokakvu aktivnost ili stva- 
ranje. Jedan sveučilišni profesor . proučavajući 
razna zvanja i zanimanja u odnosu prema stva- 
ranju došao je do ovih zaključaka: sportista je 
»u najboljoj formi«, kad je njegovo tijelo u naj- 
boljem zdravlju; okretni mehaničari dostignu 
vrhunac kapaciteta u svom pozivu otprilike de- 
set godina poslije biološke zrelosti* ali intelek- 
tualci potpuno sazrijevaju tek dvadeset godina 
po završenom fizičkom razvoju. »Zato,« veli taj 
učenjak, »kad pitamo, da li je netko već star, 
moramo uvijek nadodati — za što je star? Za 
trkalište i tvornicu čovjek i od 40 godina teško 
ide; ali kad se radi o misaonim stvarima, gdje je 
potrebno ostvariti velike pothvate .ili gdje treba 
veliko iskustvo, ni 70 godina nije još previše!« 



STARI ŠPANJOLSKI GRAD GVADAMUR 



Slika dolje : 
GRAD U MOTI KRAJ 
MEDINE DEL CAMPO 


Slika desno: 

STARI GRAD 

U MANZANARESU DE, LA 
SIERRA (KOD MADRIDA) . 


STARI SPANJC 

U sadašnjem krvavom ratu, koji hara u Španiji, 
uništene su mnoge prekrasne crkve, dvorci i građe- 
vine, razorene su mnoge skupocjene umjetnine, kul- 
turni spomenici i dragocjene narodne uspomene iz 
slavne prošlosti, kojom.se pred čitavim svijetom di- 
čio španjolski narod. U barbarskim nedjelima proti 
svemu, što govori u prilog snažne vjere te »najkato- 
ličkije zemlje« i nacionalne svijesti španjolskog na- 
roda, prednjače marksističkim bezboštvom i komuni- 
stičkim internacionalizmom zadojeni fanatici neprija- 
teljski raspoloženi proti svima ostacima katoličke 
Španjolske, sredovječne Španjolske, i uništavaju 
i ubijaju nesamo svećenstvo, muževe, žene i djecu, u 
kojima nepokolebivo živi stara vjera i stari narodni 
ponos, nego i sravnjuju sa zemljom i sve one nije- 
me svjedoke katoličke i nacionalne veličine, što ih je 
pobožna ruka oduševljenog Španjolca u prošlosti po- 
digla. Ti nijemi svjedoci iz španjolske prošlosti naj- 
očitije govore o izdajsku svih protukatoličkih, bolj- 
ševičkih i internacionalnih struja, koje su uskovitlale 
sadašnje krvavo vrenje u Španjolskoj. Zato je nemi- 
losrdna prema njima ruka bezbožnika i zato se ne i 
štedi njihova umjetnička i kulturna vrijednost... \ 

Posebnu ljepotu i čar ubavoj španjolskoj krajini l 
daju njezini stari gradovi i dvorci, koji se dižu prema ( 
nebu kao tihi stražari prostranih ravnica i dolina. Tih 

CLSKI 


Napisao B. Markulin 


starih dvoraca i gradova nalazimo kroz čitavu Špa- 
njolsku — a ni do danas nisu im godine mogle da 
unište drevnu čvrstoću i sjaj. Kao da su te građevine 
srasle s onim krajem, u kojemu se nalaze: sad ih 
vidimo na brežuljcima, odakle kao orlovi bdiju nad 
širokim prostorima, sada u nizinama, gdje su oko 
sebe okupili bijele gradove i sela. Kameniti, tvrdi, neu- 
krotivi — čine nam se kao izraz karaktera i ćudi onih, 
koji su ih sazdali. 

Razlikujemo dvije vrsti takvih građevina: one, koje 
su sagrađene isključivo zbog vojničkih svrha, i one, 
koje su sagrađene za stanovanje! U vojničke svrhe 
grade se kašteli na granici, na obalama ili na obram- 
benim linijama. U 12. i 13. stoljeću nastali su čvrsti 
kašteli, koji su služili plemstvu za stanovanje; u 14. 
stoljeću plemstvo već gradi za stanovanje — dvorce. 
Stari gradovi su pomalo izgubili svoju prvotnu svrhu 
— kao obranbena snaga i zaštita od neprijatelja i po- 
čeli su se u nutrašnjosti preudešavati za stanovanje. 

Od starih španjolskih gradova svima je postao po- 
znat Alkazar u Segoviji po herojstvu nacionalnih 
četa, koje su u njemu dugo vremena izdržale ljutu 
navalu neprijatelja. Između čitavog niza starih dvo- 
rova i dvoraca ističu se trideset i tri svojom ljepo- 
tom iznad ostalih. Mi ovdje donosimo slike nekih naj- 
značajnijih po svom građevnom stilu i položaju. 


MEDICINSKI PROBLEM 

Vrsni liječnik dr Hill, uvrijeđen od kraljev- 
ske akademije u Londonu, koja ga nije bila pri- 
mila za elana, razmišljao je, kako da se toj 
ustanovi osveti . . . Pod izmišljenim imenom jed- 
noga liječnika iz provincije pošlje sekretaru aka- 
demije izvještaj o liječenju, koje je bio nedavno 
poduzeo na jednom bolesniku. 

»Jedan mornar,« pisao je Hill, »slomio je bio 
nogu. Slučajno sam se ondje desio i sastavio 
sam dijelove slomljene noge, i pošto sam ih čvr- 
sto omotao konopom, zalio sam ih dobro katra- 
nom. Za kratko vrijeme mornar je osjetio dje- 
lovanje sredstva i služio se svojom nogom kao 
i prije.« 

U isto vrijeme bio je Barkeley, biskup u Clo- 
yenu, objelodanio svoju knjigu o djelovanju ka- 
transke vode. To je djelo uzbunilo veliku pažnju 
i razdijelilo liječnike u dva tabora. Izvještaj li- 
ječnikov bio je vrlo ozbiljno pročitan u javnoj 
sjednici akademije, i kapaciteti su ,se prepirali 
vrlo živo o tom čudesnom liječenju. Jedni su vi- 
djeli u tome najočevidniji dokaz izvrsnosti ka- 
transke vode, drugi su tvrdili ili da noga nije 
sasvim bila slomljena, ili da nije mogla biti tako 
brzo izliječena. Pisali su i štampali mnijenja za 
i protiv, kad akademija dobije drugo pismo od 
onoga ladanjskog liječnika, koji je ovaj put se- 
kretaru napisao: 

»U posljednjem svojem pismu zaboravio sam 
vam bio reći, da je slomljena noga onoga mor- 
nara bila drvena.« 


Dajte svoj potpis za duhovno hodočašće u 
Svetu Zemlju, ako još do sada to niste uči- 
nili! Još ima vremena kroz ovaj tjedan. 



ČVRSTI STARI ORAD BELMONTE 
Nalazi se u provinciji Cuenca 

Iz povijesti slikarstva 


NEOROMANTIKA 


Napisao Luka Perinić 


Ljudi su često nepravedni prema romantici u mantici u sebi nose slikarska iskustva, koja nisu 

umjetnosti. Ta nepravda napose izbija u suvre- bila dana njihovim pretečama — romanticima. I 

menim danima, jer su novi estete istovremeno stečevine samog impresionizma ukalupljene su 

i neki ideolozi, koji sve vrijednosti ljudske ak- u formaciju shvaćanja i rada neoromantika! Na 

tivnosti procjenjuju kroz prizmu socijalnih i taj način nema ponavljanja u umjetničkom svi- 

ekonomskih problema. !No neoprostiva je po- jetu uopće, pa ni u samoj romantici, 

greška, kad se jedne aktivnosti kude ili hvalfe ne Impresionizam je započeo u Francuskoj, no 
po mjerilu njima svojstvenom, nego po mjerilu mimo impresionista u Parizu je Charles Cazin 

nekih drugih aktivnosti. Proglašivati vrijednim (f 1901.) izrađivao poseban mekušasti slikarski 

ili nevrijednim umjetničko djelo ne zbog nje- izraz, koji je volio liriku sumračja, a Eugene 

govih umjetničkih kvaliteta, nego zbog njegove Carriere (f 1906.) se opajao romantikom 

neopravdanosti — recimo — sociološke, bilo 
bi isto, kao kad bismo vrijednost jednoga filo- 
zofskog djela ocjenjivali po papiru, na kojemu 
je štampano, ili po njegovoj praktičnoj uporabi 
u uzornom domaćinstvu. Prije nego što su na- 
stupili socijalni problemi na poprište velikog 
interesa, postojala su i te kako vrijedna umjet- 
nička djela, a i danas postoji more slikarskih, 
kazališnih i pjesničkih umotvorina, koje su so- 
ciološki duboko potkovane, a koje uza sve to 
nemaju ni trunka od estetskih vrijednosti... 

Zato je nepravedno i romantiku obarati sa sta- 
jališta realizma, kao što je nepravedno realizam 
obarati sa stajališta romantike. Romantika je 
bez sumnje dala lijepi niz djela, koja su doista 
umjetnička, i majstora, koji doista mogu nositi 
slikarsko ime. 

Impresionizam, čedo napretka prirodnih zna- 
nosti i uživljavanja u fizičku zazbiljnost, nastu- 
pio je kao reakcija na klasicizam i na romantiku.. 

No zanimljivo je, da su i u samom zamahu im- 
presionizma ostale sačuvane te slikarske struje. 

I iza impresionizma i paralelno s njim romantika 
se budila u neoromantiku, jer je nije posvema 
zadovoljio pravac, u koji je vodio sam impresio- 
nizam. Romantika je vječita potreba razvoja 
umjetničkog, kao što je i klasicizam, koji s njom 
alternativno nastupa... Jezgra umjetničkog 
stvaranja, koja nosi osjećajno-fantazijski kara- arnold bocklin 

kter, obzirom na sebe samu ne mijenja se ni kod Poprsje izrađeno od umjetnika A. Hildelbranđa 

romantike, ni kod klasicizma, ni kod realizma. 

Razlika je sadržajna, u objektima, u obradbi, u, chiaro-scurog kontrasta, gdje je iz tame kao ča- 

interesu, koji više inklinira prema čuvstvu ili robnjak izvlačio smirena lica puna svjetlosti, 

rezoniranju ili mašti ili nečemu drugome, a ne Njima su se priključili i mnogi drugi u domovini 

u samoj stvaralačkoj djelatnosti. i u inozemstvu, koji se uz moderni realizam 

No i sve romantičke struje u vjekovima nisu priklanjaju neoromantici, jer su u mnogočem 

jednake. Neoromantici su nešto posve drugo, imali dodirnih točaka. Poznat je Francuz Pu- 

nego što su bili romantici prije njih, jer neoro- vis de C h a v a u n e s (f 1898.) sa svojim deko- 

rativnim i monumentalnim slikarstvom, 
na koje se impresionizam kao čisto su- 
bjektivan nije mogao osvrtati i koje nije 
mogao riješiti. Poznat je i drugi Francuz 
Gustave Moreau (f 1898.) sa svojim 
upravo fantastičkim kreacijama i neobi- 
čnim sadržajima, u koje se impresionizam 
nikad ne bi upuštao. 




Slika lijevo: 

POGLED NA DOLINU 
Naslikao Hans Thoma 


ČEKANJE 

Napisala Zdenka Jušić-Seunik 

Čekam te, prelijepi dane, za koji gradim pri- 
jesto u srcu. Čekam te, sunce, koje griješ, a ne 
pališ, svijetliš, a ne zasljepljuješ i ne ćeš zaći, 
da me stravom ne prožme hladnoća i mrak. 

Čekam te, ljubavi, što se poklanjaš bez računa 
i živiš od svog bogatstva; čekam te, srećo, da 
mi ispuniš najčišće snove, koji oslobađaju i 
onda, kad nam se čini, da smo zauvijek okovani. 
Ja čekam danas i čekat ću sutra. Kad huji kraj 
mene zlo i prolazi sanjano, a nedosanjano, do- 
življeno, a neiživljeno u meni u punoj veličini 
i snazi dobrog ili bolnog, moja se misao penje 
strmim i teškim, no lijepim putem, koji vodi 
k ispunjenju tih čežnja, što se razgaraju. 

Penjem se, polako ili brže, sustajem i opet 
nastavljam uspon, ali što mi se čini katkad, da 
sam bliže cilju, tim je on dalji i moram opet iz- 
nova da ga osvojim. 

Ali tko će stići do tebe, ispunjenje mojih ne- 
mira i želja! Kad će se završiti uspinjanje, koje 
je započelo još davno, pa da ništa tako veliko 
i krasno ne ću više čekati! 

Sve prolazi, ali čekanje ostaje i onda, kad 
huji kraj mene zlo i prolazi sanjano, a nedosa- 
njano, — doživljeno, a ne iživljeno. 


Slika desno : 
VESLAČI 

Fresko slika od Hansa von Marćesa 


No svakako su najglavnija dva njemačka 
neoromantika: Arnold Bocklin i Anselm 
Feuerbach, Oni su međusobno razli- 
čite umjetničke naravi, no zajednička im 
je inspiracija nad sadržajima, koji su izvan 
krute realnosti i koji su »idealni i fizički 
lijepi«. To je i razlog, da su njihove slike 
postale vrlo popularne, jer svi mi uvijek 
više volimo ono, o čemu sanjamo, a što ne- 
mao, nego ono, što nam je dano i što 
proživ ljujemo. 

Bocklin je težio za širokim prostorima i bo- 
gatim, upravo raskošnim sadržajima i dimenzi- 
jama, težio je prema sintetiziranju, a bježao od 
detaljiranja, seciranja i analiziranja impresio- 
nističkih majstora. Bocklin (rodio se g. 1827., a 
umro 1907.) je zaljubljen u južnjački pejsaž, juž- 
nu živahnost i daleku mitologiju. Osobito mu je 
draga smirena priroda, koju nastavaju nadze- 
maljska bića. 

Feuerbach (rodio se 1829. a umro je 1880.) je 
također na južnim sadržajima našao svoje smi- 
renje, no njegove tvorevine ne ispunjavaju ve- 
like prostore. Likovi su mu više reljefni i nose u 
sebi jaku duševnu aktivnost. . . K njemu se pri- 
družuje Hans von M a r e e s (1837. — 1887.), koji 
je težio k monumentalnom slikarstvu, a posebno 
se ističu njegovi freski u Napulju. Hans T ho- 
ru a (1839.— 1924.) je poput svih njemačkih neo- 
romantika crpio nadahnuće na talijanskim ten- 
dencijama i krajoliku, no kasnije je htio da sve 
prilagodi osvjetljenju, koje mu daje rodni kraj, 
te da i pejsaž i ljude »nacionalizira«. U tom 
pravcu imao je mnogo nasljednika. Njegov Su- 
vremenik bio je Max Klinger (1857. — 1920.), 
koji je eklektik, ali tipičan za svoje doba, jer je 
znao kao jaka ličnost da u sebi sintetizira sve 
karakteristike svoje epohe. Bio je i slikar i ki- 
par, odatle na njegovim slikama česte plastičke 
oznake. 

I Franz von Stuck (f 1928.) i G. Klimt 
(f 1918.) i Ludwig von H o f m a n n i Karl H a i- 
der (f 1912.) i W. S t e i n h a u s e n (f 1924.) i 
mnogi drugi slijede u mnogočemu neoro- 
mantičku struju, no svaki od njih hoće da 
nešto posebna zahvati i nešto lična istakne. 
Njihovi učenici razišli su se po raznim ze- 
mljama, pa i u hrvatskom slikarstvu ima- 
mo njihovih utjecaja, koji se u različi- 
tim oblicima i nastojanjima pojavljuju 
sve do današnjih dana. 


Za mlađe i za starije 


MUDRI ZLATAR 


Radošu je bilo osamnaest godina, kad su mu 
umrli roditelji. Nije mu preostalo ništa drugo, 
nego da pođe u potragu za službom. Mislio je, 
kad idem služiti, idem u veliko mjesto; posla 
ću dobiti. Skupio je svoje stvari i otišao... Ne- 
daleko grada pozdravilo ga je »Mudro s ra- 
zumom«. Od toga časa bio je tako mudar i 
razuman, kao da je učio visoke škole — i sve, 
što bi uzeo u ruke, moralo mu je uspjeti. 

Ide Radoš. lijepim ulicama i opazi prekrasan 
zlatarski dućan, a u njemu sjedi kod posla 
mnogo radnika. To mu se jako dopalo i odmah 
je pomislio, da ne će ići služiti, nego da će 
učiti za zlatara. Bez predomišljanja uđe ii ra- 
dionicu, pristojno pozdravi gazdu i zamoli, da 
ga primi kao naučnika. 

»No, ja ću te primiti,« rekao je gazda, »ali 
ti si već malko prestar za naučnika. Dok izu- 
čiš, bit će ti već dvadeset i šesta.« 

»Svejedno, gospodine! Ja nemam novaca da 
platim učenje, ali vi ćete sigurno biti sa mnom 
zadovoljni,« rekao je Radoš. 

»Dobro; ostani,« rekao je gazda, pokazao 
mu, gdje će smjestiti svoje stvari i gdje će 
spavati. Kad se smjestio, odmah se našao kod 
posla. Isprva su mu se drugovi smijali, da je 
nespretan učenik, ali su brzo zašutjeli. Što je 
Radoš primio u ruke, sve mu je uspjelo; a što 
su drugi dvije godine učili, to je on znao za 
tjedan dana. Za četrnaest dana radio je već 
prstenje, naušnice i narukvice tako lijepo, da 
ih je veselje bilo gledati. 

»Ne znam,« rekao je gazda svojoj ženi, »što 
bih mislio o Radošu; je li već izučio, pa me 
samo za nos vuče, ili se rodio pod sretnom 
zvijezdom.« 

»Ne, nemoj misliti, da ti je slagao, jer on ni- 
kada ne laže,« branila je gazdarica naučnika, 
koji je i njoj bio po volji. 

Jednom Radoš s gazdom je išao po gradu, 
koji je bio vrlo velik, a živio je u njemu 
kralj. Na mostu opazi lubanju nataknutu na 
kolac. Radoš upita gazdu, što to znači, a ovaj 
mu ovako ispripovjedi: 

»Naš kralj ima jedinicu kćerku, tako krasnu 
djevojku, da joj nadaleko nema ravne. Od 

Napisala Božena Nemcova 

svoje dvanaeste godine ona ne govori, a nitko 
nije mogao doznati, da li od svoje volje ili 
odredbom Božjom. Koliko je tu već bilo liječ- 
nika i učenjaka, ali nitko je nije mogao na- 
vesti da sto kaže. Ona čita, jaši, šeće, krasno 
veze, ali sve čini šutke. Prije tri godine našla 
se ovdje mudra vještica, koja je rekla, da je 
kraljevna Ljubica razačarana i da će to tako 
dugo trajati, dok se ne nađe mladić, koji će je 
navesti da progovori. A kralj je odmah pro- 
glasio, da će svoju kćerku dati onome za ženu, 
koji je navede da progovori, pa bio on siro- 
mašan ili bogat. Tu su dolazili svakojaki ljudi, 
koji su kraljevnu liječili, ali je nisu ozdravili. 
Kralja je to ozlovoljilo, a kraljevnu još više, 
zato se povukla u svoje odaje, te nije iz njih ni 
izlazila. A kralj je naredio, da će se onome, 
koji odsada bude liječio kraljevnu, a ne izli- 
ječio je u tri dana, odrubiti glava. I prestali su 
momci dolaziti; no najednom došao je opet 
neki mladi gospodin vrlo visokog roda. Kralj 
mu dopusti, da pokuša liječiti kraljevnu. Tri 
dana je klečao pred Ljubicom i neprestano je 
prosio, da mu barem jednu jedinu riječ kaže, 
ali ona se nije niti maknula. Treći dan je i on 
izgubio glavu, i ta je eno nataknuta na kolac 
kao strašilo.« 

Radoša to zapanji, i bilo mu je žao lijepe 
Ljubice. Bio je već godinu dana kod svoga go- 
spodara, koji ga je pazio kao oko u glavi te 
se već dogovarao sa ženom, da bi Radoša za- 
držali kao svoje dijete, ako ostane i nadalje 
tako dobar. 

Jednoga dana dođe kraljev dvorjanin i na- 
ruči kod majstora nakit za kraljevnu. Taj mora 
biti tako krasan, kakvog još dosad nije bilo. 

Zlatar obeća, ali kada je dvorjanin otišao, 
počeše se iza uha ne znajući, kako će to izve- 
sti i kome da taj posao povjeri. 

»Što vam se, gospodaru, dogodilo, da ste tako 
zamišljeni?« upita Radoš. 

Zlatar mu sve ispriča. 

»Ne brinite se, gospodaru, ja ću sam to iz- 
vesti, i sigurno će kralj biti zadovoljan.« 

»Zar misliš, Radošu, da ćeš izvesti posao, koji 
se i ja bojim da izvršim? Kako ti mogu dati to- 
liko zlata i dragoga kamenja, pa da to kvariš?« 

»Dajte mi da učinim nešto za pokus, pa ako 
vam se bude svidjelo, onda mi dajte i drugo.« 

Zlatar je pristao, dao je zlato i dragi kamen, 
a Radoš se odmah primio posla. Kako se stari 
zlatar začudio, kad mu je Radoš donio gotov 
prsten! Nije bilo ljepšega u cijelom dućanu. 
Zlatar mu je vrlo rado dao zlata i dragulja, da 
i ostale nakite izradi. Radoš je upro sve sile, 
a kada je bio gotov, napravio je i srebrnu ku- 
tiju, i sve nakite u nju složio te ju odnio go- 
spodaru. 

Kada je gospodar vidio sve tako divno izra- 
đeno, zagrli Radoša i reče: 

»'Od danas si ti majstor i ja ti više ne mogu 
zapovijedati, jer si me daleko prestigao!« 

Bio je to posao, koji bi malo tko znao izve- 
sti. Čovjek nije znao, čemu da se više divi, da 
li kraljevskom dijademu ili ovratniku ili pre- 
krasnim naušnicama, narukvici i drugim sitni- 
cama. Bile su to niti tako tanke, kao da ih je 
pauk pleo, a listići i cvjetići, kao da su iz ze- 
mlje izrasli. 

»Momče, šta da ti za to dadem?« pitao je 
majstor sav sretan. 

»Dopustite mi, da to kralju sam odnesem.« 

Majstor mu to rado dozvoli, a Radoš ode u 
kraljev dvor. Kada je rekao, da nosi kralju 
naručene dragocjenosti, bio je odmah pušten 
pred kralja. Duboko se poklonio i predao kra- 
lju srebrnu kutiju. Kad je kralj digao poklo- 
pac, njegovo je lice zasjalo i sa udivljenjem 
je promatrao dragocjeni nakit. 

»Možeš li mi reći, mladiću, tko je to izra- 
dio?« upitao ga je kralj razdragano. 

»Ja sam, milostivi kralju!« odgovori Radoš. 

»Pa ti si, mladiću, tako veliki umjetnik, ka- 
kva dosad nisam upoznao. Reci, mogu li ti za 
nagradu ispuniti kakvu želju?« Reče kralj, koji 
je gotovo zaplakao od radosti. 

»Milostivi kralju! Čuo sam, da puštaš svakoga 
kraljevni, tko hoće da pokuša da joj povrati 
govor. I ja bih, to rado pokušao, zato molim 
vašu kraljevsku milost, da smijem i ja ići 
k njoj.« Tako je Radoš molio kralja, čekajući 
sa strahom, što će mu kralj odgovoriti. 

»Svakako, da te puštam, mladiću, da ideš k 
njoj i da joj pokušaš povratiti govor, ali bi mi 
bilo žao, kad ti to ne bi uspjelo. Znaš, što bi 
te onda čekalo?« 

»Znam, milostivi kralju, i rado ću umrijeti, 
ako to ne izvršim.« 

Kralj pozove dvorjanina i reče mu, neka od- 
vede Radoša kraljevni i neka ga tamo samoga 
ostavi. Ali dvorjanin je razumio tajni znak, ko- 
jim mu je kralj naredio, da sluša, što će se do- 
goditi. Dvorjanin ga je vodio kroz mnogo soba 
u dvoranu, u kojoj je bilo kao u raju: cvijeća, 
drveća, zlata, srebra, ćilima, svega. Sve je to 
bilo zalito tamnim sunčevim svijetlom, koje se 
probijalo kroz bojadisane prozore i činilo njež- 
ne sjene po bijelom mramornom podu. Na čelu 
dvorane visjeli su gusti zastori od stropa do 
poda, koje je dvorjanin lagano razmaknuo i 
pustio Radoša da uđe. 

Bila je to mala sobica, bogato, ali ugodno i 
radosno uređena; upravo je čovjeku bilo milo, 
kada je u nju stupio., A najljepša je bila kra- 
ljevna Ljubica. Sjedila je do prozora i vezla 
zlatom. Ni žilica se nije pomaknula na njenom 
licu, kad je Radoš ušao. izgledala je bez života 
— kao i divna slika u zlatnom okviru, koja 
je visjela na zidu, a koja je predstavljala nju 
kao maleno dijete. Gledajući je vedrim pogle- 
dom Radoš joj se pokloni i postavivši se pred 
njezinu sliku reče: 

»Pogodi ti, prekrasna sliko, tajnu, koja u 
ovome dvoru vlada: rezbar je učinio lutku, kro- 


jač joj je sašio haljinu, a govornik joj je dao 
govor. Komu ta lutka pripada?« 

»Kome bi pripadala, nego govorniku, koji 
joj je dao govor?« progovori kraljevna. I opet 
je šutke dalje šivala. 

Radoš se pokloni i iziđe iz sobe, ali zavidan 
dvorjanin reče kralju, da mu kraljevna nije ni 
riječi odgovorila. Radoš je morao ostati u 
dvoru. Majstor nije znao, što da misli, kad mu 
je dvorjanin donio novac i rekao, da će se Ra- 
đoš vratiti tek treći dan. 

Drugi dan je Radoš opet doveden kraljevni 
u sobu i kao prošli dan, postavi se pred sliku i 
upita: 

»Pogodi ti, prekrasna sliko, tajnu, koja u 
ovome dvoru vlada: rezbar je učinio lutku, kro- 
jač joj je sašio haljinu, a govornik joj dao 
govor. Komu sad ta lutka pripada?« 

»Jučer sam ti rekla, da pripada govorniku,« 
odgovori opet kraljevna. 

•Dvorjanin je slušao, ali nije Radošu želio da 
postane kralj, pa opet reče kralju, da kraljev- 
na nije progovorila. Treći dan je išao sam kralj 
da sluša. Radoš je ušao u sobu i upita: 

»Pogodi ti, prekrasna sliko, tajnu o lutki, 
koja u ovome dvoru vlada: rezbar je učinio lut- 
ku, krojač joj je sašio haljinu, a govornik joj 
je dao govor, komu sada pripada?« 

»Dva puta sam ti rekla, da pripada govor- 
niku; zašto se s tim ne zadovoljiš?« rekla je 
kraljevna Ljubica i ustala je od stolića. Nato 
dođe kralj u sobu i plačući zagrli kćerku. Ra- 
doša zatim uhvati za ruku i reče: 

»Mladiću, ti si me učinio sretnim ocem i po- 
stani kralj, jer vidim, da si mudriji od svih 
drugih.« 

»Moj milostivi gospodine!« odgovori Radoš. 
»Kako mogu biti kralj, kad sam od niskog roda 
i ne znam, kako bih se na dvoru vladao, a kra- 
sna kraljevna me sigurno ne će htjeti za muža.« 

»Ti si me oslobodio od začaranosti, pa ne ću 
nikoga drugoga za muža, nego tebe,« rekla je 
Ljubica i pružila Radošu ruku, koju je on vru- 
će poljubio. 

Odmah se raširila vijest, da je kraljevna 
ozdravila, a njezin spasitelj, da je obični zla- 
tarski naučnik. Stari zlatar se požuri u dvor, 
da se osvjedoči o istini. A kad ga je Radoš s 
veseljem predstavio kralju kao svog dobrog 
majstora, zahvalio je starac Bogu, što mu je 
poslao takva naučnika. 

Doskora je bila svadba, a kraljevska nevje- 
sta je sva sjala od nakita, koji joj je vlastitom 
rukom izradio njezin vrijedni zaručnik. 

Radoš je mudro vladao, kao ni jedan kralj 
prije njega, a narod se za njega molio i kad 
je ustajao i kad je lijegao. Imao je nekoliko 
sinova, svaki je morao nešto izučiti, i nijedan 
nije dobio nikakav naslov bez zasluge. Da li su 
biti tako mudri kao otac, to se ne zna . -. . 

/ reve I a ZLATA L. PERIN1Č 

ttaš dom 


KAJSIJA, MARELICA, MANDALICA 


Kajsija je osobito obljubljeno vo- 
će. Naraste od 3 do 10 metra visoko. 
Naš je narod rado sadi i uzgaja u 
kućnim vrtovima, a pogotovo u vi- 
nogradima, gdje rodi ljepšim i uku- 
snijim plodom. 

Kajsiju su počeli ponajprije uzga- 
jati u Kini pred 3000 godina prije 
Krista. Iz Kine prenesena je u zad- 
njem stoljeću prije Krista u Arme- 
niju, a odatle u Grčku, Italiju i sred- 
nju Evropu. Raširena je po srednjoj 
Aziji od Kavkaza do sjeverne Kine, 
Mandžurije i Dahurije. U Evropi i 
Americi također se uzgaja, ima je 
djelomično i podivljale. 

Najpoznatije i najviše se uzgajaju 
ove vrste kajsija: 

1. Rana krupna kajsija 
vrlo je lijepa, uspijeva u svakom po- 
ložaju. U ilovastom tlu kao i sve 
kostičave voćke strada od bolesti 
smolice, zbog toga se mora gnojiti 
i vapnom i cijepiti na ranu drobnu 
okruglu šljivu. Zori koncem srpnja, 
a negdje i prije. Ima slatku jezgru. 

— 2. Kajsija rana mala sitna 
je ploda, rano zori već koncem lip- 
nja, najviše se sadi u vinogradima. 

— 3. Nansijska kajsija s 
gorkom jezgrom. Plod je vrlo 
krupan, sočan i okus izvrstan. Ubra- 
ja se među najbolje vrste. Rodi obil- 


Tjedni kalendar dobre domaćice 

Rlmokat. 

kalendar 

Srpanj — juli 

Nedjelja 

_ 

Objed: Govedska juha s nare- 

zanim palačinkima. Govedina oblo- 
žena s mladim krupirom, salatom od 

4 

mahuna, krastavaca i cikle. Kajsije. 

Uldarik 

Večera: Teleći odrezak s češnja- 
kom. 

Ponedjeljak 

5 

Objed: Juha od korabice. Okru- 
gljice od žemlje s pirjanim kupusom. 

Večera: Okrugljice od objeda i 

Ćiril i M. 

holandeskim umakom. 

Utorak 

6 

Objed: Juha od mrkve. Teleći 
gulaš. 

Večera: Šparga s maslacem i 

Izaija pr. 

holadeskim umakom. 

Srijeda 

Objed: Juha od kelja s prepr- 

7 

ženim kockama od kruha. Savijača sa 
sirom. 


Večera: Uvarak od špinata s 

Vilibald 

moždanima. 

Četvrtak 

Obje d: Juha od rajčica s rižom. 

8 

Krumpir sa suhim mesom i salat^i 
glavatica. 

Elizabeta 

Večera: Cvjetača u vrhnju. 

Petak 

Objed: Juha od špinata s prepr- 

9 

ženim žemljmim kockama. Okru- 
kljice s kajsijama. 

Breko 

V ečer a; Jaja s vrhnjem. 

Subota 


IO 

Obje d: Pileći ragu. Varivo od 
mahuna. Voće. 

Večera: Sir s vrhnjem. 

Amalija 


no, zori koncem srpnja. — 4. Kra- 
ljevska kajsija najkrupnija je 
između svih kajsija. Plodna je i so- 
čna, zori početkom srpnja. 

Osim navedenih ima i drugih vrlo 
dobrih vrsta kao: Ambrozija, 

U.g arska najbolja, Kremzir- 
ska, Breda, Holubova itd. 

Tko želi uzgojiti lijep i jednolično 
debeo plod, ako je ploda na stablu 
odviše, neka sitniji i pregust plod 
ukloni, kad je poput oraha uzrastao. 

Kajsije se beru rukom po suhom 
vremenu ujutro. Kad se beru, neka 
se beru najzdraviji plodovi, makar 
brali s jednog stabla i više dana. 
Gdje su viša stakla, služe posebne lje- 
stve poput stuba, koje su visoke 140 
cm, duge su 170 cm. a široke 130 cm. 

Kajsije ne smiju na stablu pre- 
zreti, jer bi prevažamjem stradale. 
Zbog toga neka se 2 do 3 dana beru 
prije, da ne gube onaj fini miris ili 
aromu. Tokom transporta potpuno 
će dozreti. Kad kajsije počnu žutiti 
na sunčanoj strani, neka se beru. 

Nekad su kajsije najviše razaši- 
Ijali u košaricama, a danas služe v o- 
ćne gajbice (Obststeige). Gajbice 
su načinjene iz tankih prečki i dosta 
čvrstog dna (31 X 18 cm); pokrov 
41 X 28 cm, visina 20 cm. Tim što 
su koničkog oblika, plodovi se zgodno 
smjeste da među njima nema nuspro- 
stora. U gajbicu stane od 8 do 12 kg 
ploda. Dno se gajbice mora pokriti 
drvenim ostružinama ili volinom, a 
stijene obložiti papirom. 

Osobito lijepe plodove valja omo- 
tati finim dvostrukim svilenim papi- 
rom i tad još volinom, da se plod 
ploda ne dotiče. 

Da posao otpreme bude jednosta- 
vniji, a tim i praktičniji, može se 
više gajbica metnuti u jednu veliku 
škrinju, koje su stijene proviđene 
luknjama za strujanje zraka. 

Kajsije ne rode svake godine jed- 
nako. Ima godina, kad urode obil- 
no, da jedno stablo srednje dobe 
dade i preko 300 kg ploda. Ako se 
kilogram proda samo po 3 dinara, 
daje jedno stablo 900 dinara. Ako 
netko ima 5, 10 ili više stabala, imat 
će dobit od 4 do 9000 dinara. To je 
krasan dohodak, a trošak malen. 
Dakako da pri tom mora sudjelovati 
znanje uz praktičan rad. 

Najveća su gajališta kajsija u Nje- 
mačkoj u Rajngau, kao i u Kampu 
i Kestatu na Rajni i u Mombachu kod 
Mainca. U Njemačkoj ne rodi to- 
liko kajsija, koliko ih tvornice kon- 
zerva prerade, zbog toga se uveliko 
uvažaju iz Francuske. 

Francuske kajsije mnogo su bolje i 
ukusnije od njemačkih, jer je plod 
na obje strane zreo. Glavno je ga- 
jalište kajsija u Francuskoj bilo pri- 
je rata trgovište Benkur, ko- 
je je privređivalo u ono doba preko 
150.000 franaka za kajsije. Trgovci 
i preprodavaoci razglasivali su bu- 
bnjanjem, koliko za kajsije plaćaju. 
Fin i izabran plod spremili su u po- 
sebne škrinjice naopako t. j. da po- 

krov predstavlja dno, a dno pokrov 
Škrinjice su visoke 12 cm, široke 24 
cm i 33 cm duge, u njima stane oko 
60 plodova. Svaka kajsija omota se 
dvostrukim svilenim papirom i ovije 
još volinom, da se plod ploda ne do- 
tiče. Kad je škrinjica napunjena, met- 
ne se među plod uz stijene okolo na- 
okolo narezuckan raznobojan svilen 
papir. Plod druge kvalitete razašiljali 
su u košarama s čvrstim pokrovom. 

Osim Njemačke i Francuske ima i 
Madžarska velikih nasada kajsija u 
Kečkemetu i Vilagošu. 

U našoj državi ima ovećih gaja- 
lišta kajsija u Subotici, Petrovgradu, 
Bijeloj Crkvi, Pančevu i u nekim 
omanjim mjestima u Bačkoj i Ba- 
natu, odakle razašiljaju vrlo lijepe 
kajsije u neke naše gradove. 

. Kajsije se najviše troše kao prijes- 
no voće. Također se prerađuju u suho 
voće, pekmez ili marmeladu, ukuha- 
vaju se u kompote, a iz sjemeria (je- 
zgri) tiska se ulje (40%), koje se kao 
i bademovo ulje upotrebljuje. Najviše 
suhih kajsija producira Amerika, pa 
u našim dućanima vidimo te ameri- 
čke kajsije. 

Kajsije kod nas najviše cijepe na 
šljivu, mogu se cijepiti na same kaj- 
sije kao i na breskve, rijetko na ba- 
dem. 

Sadimo i uzgajajmo čim više kaj- 
sija, jer će nam se uzgoj osobito 
isplatiti! 

Prof. Ivan Radić 

bobar tek 

Kuhana salata s uljeni i octom. 

Salatu operi, razreži na dva prsta 
široke rezance, kuhaj u vreloj sla- 
noj vodi nepokriveno. Kuhanu sa- 
latu ocijedi. Pomiješaj ulje, ocat, sol 
i biber, te nalij na vruću, ocijeđenu 
salatu. 

Faširani govedski odresci. Samelji 
na stroju pol kg govedine, posoli i 
razmiješaj sa tri žlice mrzle vode te 
ostavi da stoji jedan sat. Načini male 
okrugle poput prsta debele odreske 
i peci ih na vrućoj masti ili maslacu, 
da na obadvije strane porumene. Po- 
vadi ih na zdjelu, mast zalij sa ne- 
što vode dodaj komadić maslaca, pro- 
vrij i prelij preko odrezaka. 

Topli krumpir s uljem. Kuhaj ogu- 
ljeni krumpir u slanoj vodi. Kad je 
kuhan ocijedi ga, zgnječi, posoli, do- 
ulja, te sve promiješaj. S. A. 

DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

R. PAS ARIO 
Ilica 5 ZAGREB Ilica 5 


Kruh naš svagdašnji neka bude 

^JVKER KRUH 

Dobije se u svim botjim delika- 
tesama i mijekarnama. 

JlMKER KRUH 

je najzdraviji, jer se priređuje 
bez germe (pjenice) 




I pili su rum. Bocu za 
bocom . . . Unaprijed su 
se veselili pobjedi. »Još 
se moramo domoći kar- 
te, po kojoj ćemo pro- 
naći sakriveno gusarsko 
blago! ... U zdravlje!« 
usklikne Silver i nagne 
bocu. 


»Momci, na posao!« 
prekine ih zapovjedni- 
čki glas. »Moramo lađu 
privesti uz kopno i na 
sigurnome je mjestu usi- 
driti!« — Boca s rumom 
nestala je Silveru pod 
kaput, a mornari požu- 
riše preko palube. 


Dok je Dik pošao po 
rum, Israel Handson ša- 
pne Silveru na uho: »Ho- 
ćemo li još večeras obra- 
čunati s vodstvom? Ta, 
sad smo došli na cilj!« 
— »Još nije vrijeme,« od- 
govori Silver. »Čekaj još 
malo!« 


Dugo je u noći Sil- 
ver (Long John) razgo- 
varao s Dikom i Hand- 
som. »Taj otok ja po- 
znam!« reče svojim orta- 
cima. »Zove se Otok Ko- 
stura. To je cilj našeg 
puta. Dak. evo ti ključ. 
Donesi još ruma!« 


KAKO JE UVEDEN MONOPOL DUHANA? 

)n je 1808 godine davao veliki ples, fine, i on se dade informirati, tko je ona. U po- 
: bilo pozvano svo plemstvo staroga i litičkom, plemićkom i vojničkom svijetu njezino 
irstva. Svi su bili očarani Napoleono- ime nije bilo poznato. 'Upitao je, čime se bavi 
aznošću, jer je za svakoga imao po njezin muž i rekoše mu, da sadi duhan i da ga 
u riječ. No najveću je njegovu pažnju prodaje u obliku cigara i burmuta. 
edna dama, koju nije poznavao. Nje- Iza nekoliko dana izašao je Napoleonov de- 
it iznenadio i samog Napoleona, jer je kret o monopolu na duhan. Za njim se vremenom 
ji nego nakit njegove supruge Joze- povela većina država. 


lama možete i Vi 


Ne ćete se umoriti! Svježi i odmorni moći ćete 
se zaista skrušeno moliti Majci Božjoj ! 


Nemojte poći 
bex sandala! 


Ran jave noge cc Vas potsjetitl, 
da ste na njih zaboravili! 


14705 Opanci od bijele 
kaže, kombinirani sa 
lak kožom ili cijeli od 


veoma 

ŠKOLSKA ZADAĆA. Ivica tre- 
ba da izradi opis čovjeka. On je 
to izveo ovako: »U tijelu čovje- 
ka okomljena je jedna motka, 
koju nazivi jemo hrptenjača. Na 
jednom njenom kraju sjedi gla- 
va, a na drugom sjedimo mi 
sami.« 

JUNAČINA. Mama: »Slušaj, 
Ivica! Ako ne budeš dobar, imat 
ćeš sa mnom posla!« 

Ivica: »Ali, mama! Pa ja ni- 
sam tata!« 

KOD ZUBARA. Pacijent: 
»Što? Stotinu dinara mi računa- 
te za vađenje zuba! Za posao, 
što ne traje dulje od tek neko- 
liko sekundi?« 

Zubar: »Ako baš želite, ja 
vam ga mogu vaditi i čitav sat.« 

DJEČJA RADOZNALOST. 
B o ž i c a (šećući s mamom po 
šumi): »Mamice, gledaj! Ove 
uboge ptičice na granama ne- 
maju ni svojih krletka!« 

DATULJE. U Sitnićevu trgo- 
vinu uđu tri dječarca. 

»Lijepo molim za dva dinara 
datulja!« reče prvi. 

Stari Sitnić dovuče iz kuta lje- 
stve, na koje se popne, te sa 
vrha ormara skine tešku kutiju 
punu oslasnih datulja. Izvadi za- 
htijevano, uzme opet kutiju, po- 
pne se na ljestve i stavi kutiju 
natrag na ormar. Zatim sade i 
postavi se ponovo iza tezge. 

»No, a što hoćeš ti?« zapita 
drugoga. 


»Za dva dinara datulja,« ogla- 
si se mališ. 

Stari se Sitnić počeše iza uha 
te pođe ponovo po kutiju sa da- 
tuljama. Pri trećem dječarcu 
bio je već oprezniji te ga zapita: 

»Hoćeš li možda i ti za dva 
dinara datulja?« 

»To ne,« odvrati mali ugur- 
suz. 

Sitnić odnese opet kutiju pod 
strop te se vrati. 

»Dakle, reci, što bi ti htio?« 
zapita trećega. 

»Za jedan dinar datulja, go- 
spon Sitnić!« 

AU!!! Sinčić: »Tata! Što je 
to lučki radnik?« 

Otac: »Lučki radnik? . . . 

Hm! ... To ti je radnik, koji se 
hrani ponajviše lukom.« 

IZ PRIRODOPISA. Učitelj: 
»Vidite, djeco! Gusjenica, na pri- 
mjer, pojede svaki dan toliko, 
koliko je teška.« 

Mali M a t e k: »A kako 

zna, koliko je teška?« 

POTREBNIJE. A: »Vjerujte! 
Za život na selu treba u prvom 
redu imati ljubavi prema zemlji.« 

B: »A još bolje je imati znat- 
niji komad grunta.« 

TOČNO. Učitelj: »Kad je 
bio drugi križarski rat?« 

Đ a k: »Poslije prvog.« 

Učitelj: »A prvi?« 

Đak: »Prije drugog.« 

NAOPAKO TUMAČENJE. S u- 
pruga svojemu mužu, kojega 


je već peti put istog dana našla 
u kupaonici, kako u vodi uzima 
od liječnika propisani lijeka 
»Za Božju, vol ju, da li t} je to 
zaista liječnik propisao? Ti se 
danas već peti put kupaš?« 

Suprug: »Ta valjda piše 
na boci: Uzmi svakog drugog 
sata po jednu žlicu u vodi!« 

Sabrao S 1. T r - s k i 


Ovom broju prilažemo čekove i 
molimo cij. pretplatnike, da se 
njima posluže i pošalju pret- 
platu. — UPRAVA »OBITELJU 


NAJMODERNIJA 

,,MA>MA“ dječja kolica 

Najpovoljnija šestmjesečna otpla- 
ta bez kapare i povišenih cijena. 
Najjeftinije kupujete i popravljate 
izravno kod proizvađača 

Ilica 128 ta m c *rn 


Najveća 
katoli- 
čka 
tvrtka 
glazbala 
u državi 



DOBRIJAN KAO KIPAR 



»Ovaj kamen poslužit će 
neprolaznoj slavi: 
od njega će kip izaći 
najmudrijoj glavi.« 


Tako veli vrijedni čika, 
svih kipara dika. 

U tri dana iz kamena 
eto spomenika! 


A spomenik prikazuje 
baš našega čiku . . . 

Već je gotov! Iza sebe 
čika čuje viku . . . 


Okrene se! A sa kipa 
ode mudra glava! 
Jao, čiko, propala je 
cijela tvoja slava! 


Ilustrovani tjednik „ Obitelj 0 izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „ Obitelj * izdaje Konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji 0 
Zagreb, Trenkova 1. Adresa uredništva i uprave „Obitelji 0 : Zagreb , Trg Kralja Tomislava 21. Telefon 54-17. Ček. rač. po št. šted. br. 33.536 
, Obitelj 0 se tiska u Tiskari Narodnih Novina u Zagrebu. Za tiskaru odgovara V. Kirin, Deželićeva ul. 2. 

Nekoliko dražesnih dječjih haljinica za planine ili more. — Od lijeva na desno: 1. Tirolska 
haljina za nešto veću djevojčicu* Suknjica od šarene tkanine za pranje; bluzica i pregaČica iz bijelog mar- 
kizeta. — 2. Praktična haljinica za djevojčicu, za igranje. Suknjica od Šarenog platna. Bluzica tamna. — 
3* Odijelo za dječaka prikladno za izlete. Ta mnozelene hlače, bijela bluza i živo zelene naramenice ukrašene 
vezivom, — 4, Haljina za djevojčicu iz jednobojne tkanine za pranje. Vrpce su od crnog baršuna. — 5. Odi- 
jelce za dječake. Hlačice bijele, za pranje, a bluza plavo- bijela prugasta, — 6, Dražesna haljina za djevojčicu od 
bijelog platna ukrašena s plavim prugama. — 7, Haljina za nešto veću djevojčicu iz uzorkane svijetio-plave 
svile. Ovratnik, dugmeta i narukavci od tamnoplave svile. 


Zagreb, I rg Kralja Tomislava 21. — najkasnije 
do 20, srpnja. Uz odgonetku svaki odgonetač 
treba da napiše tri adrese, na koje možemo slati 
našu »Obitelj« na ogled. 

Među odgonetače bit će razdijeljeno deset na- 
grada i to ovako: 

1. Tri romana iz Knjižnice Dobrih Romana: 
»Bijela maćka«, »Petnaest tornjeva« i »Kraljica 
Jelena«. 

2. Dva romana iz Knjižnice Dobrih Romana: 
»Dva srca« i »Feminist«. 

3. 10. po jedan roman iz Knjižnice Dobrih 
Romana. 


